ΓΡΑΠΤΗ ΕΡΩΤΗΣΗ E-2846/01

υποβολή: Daniel Varela Suanzes-Carpegna (PPE-DE) προς την Επιτροπή

(17 Οκτωβρίου 2001)

Θέμα: Εμπάργκο των ΗΠΑ στις εξαγωγές τόνου από την Ισπανία

Η εκπόνηση κανονισμού για την παρακολούθηση των στατιστικών του τόνου αποτελεί θεμελιώδη απαίτηση όσον αφορά την εφαρμογή της συμφωνίας του διεθνούς προγράμματος σχετικά με την διατήρηση των δελφινιών (APICD). Η απουσία αυτού του κανονισμού από την ισπανική νομοθεσία δικαιολογεί την αποφασισθείσα στις 3 Αυγούστου 2000 επιβολή εμπάργκο των ΗΠΑ στις εισαγωγές τόνου ποικιλίας μακρύπτερου και των παραγώγων προϊόντων του, ισπανικής προέλευσης.

Εντωμεταξύ, η Ισπανία ενσωμάτωσε πλέον στην νομοθεσία της τον απαιτούμενο βάσει της APICD κανονισμό. Όμως, παρά την ικανοποίηση αυτού του αιτήματος εκ μέρους της ισπανικής κυβέρνησης, οι αρχές των ΗΠΑ δεν έχουν άρει ακόμα το εν λόγω εμπάργκο με την αιτιολογία αυτή τη φορά, ότι η Ισπανία δεν είναι μέλος της Διαμερικανικής Επιτροπής Τόνου Τροπικών Ζωνών (ΔΕΤΤΖ), περιφερειακής οργάνωσης αλιείας (ΠΟΑ) που απαιτεί την τήρηση αυτής της προϋπόθεσης.

Γνωρίζει η Επιτροπή αυτή την κατάσταση·

Δεν φρονεί ότι είναι εντελώς αδικαιολόγητη η διατήρηση του εμπάργκο εκ μέρους των ΗΠΑ αφού η Ισπανία ενσωμάτωσε τον εν λόγω κανονισμό στην νομοθεσία της και επιπλέον ζήτησε να γίνει δεκτή στην ΔΕΤΤΖ — αν και μέχρι στιγμής το αίτημά της έχει απορριφθεί·

Ποιά μέτρα έχει ή πρόκειται να εγκρίνει η Ευρωπαϊκή Επιτροπή για να επιλύσει το ζήτημα αυτό που επιβαρύνει πολύ τις ενδιαφερόμενες κοινοτικές επιχειρήσεις·

Ποιά μέτρα ενέκρινε ή πρόκειται να εγκρίνει για να αντισταθμίσει τις ζημίες πουπέστησαν οι εν λόγω επιχειρήσεις·

Απάντηση του κ. Fischler εξ ονόματος της Επιτροπής

(23 Νοεμβρίου 2001)

Η Επιτροπή είναι πλήρως ενήμερη της τρέχουσας κατάστασης αναφορικά με το εμπάργκο που εφαρμόζεται από τις Ηνωμένες Πολιτείες σε χώρες που δεν έχουν λάβει άδεια βάσει του αμερικανικού νόμου που να επιτρέπει στις χώρες εξαγωγής να διαθέτουν στο εμπόριο τόνο και προϊόντα τόνου στην αμερικανική αγορά. Μία από τις απαιτήσεις είναι η εφαρμογή από την χώρα εξαγωγής του συστήματος εντοπισμού της προέλευσης και επαλήθευσης του τόνου βάσει της συμφωνίας για τη Διεθνή Διατήρηση των Δελφινιών (AIDCP). Ωστόσο, αυτό δεν είναι το μοναδικό στοιχείο που λαμβάνεταιπόψη από τις Ηνωμένες Πολιτείες για την απόφασή της. Ένα άλλο στοιχείο που λαμβάνεταιπόψη από τις Ηνωμένες Πολιτείες για την απόφασή της είναι η συμμετοχή στην Παναμερικανική Επιτροπή Τροπικού Τόνου (IATTC).

Η Επιτροπή είναι πλήρως ενήμερη του γεγονότος ότι η Ισπανία έχει ενσωματώσει στην νομοθεσία της τον απαιτούμενο βάσει της AIDCP κανονισμό για την εφαρμογή του συστήματος εντοπισμού της προέλευσης του τόνου και η Κοινότητα συζητεί επί του παρόντος στο πλαίσιο του Συμβουλίου ανάλογο σύστημα το οποίο θα πληροί τις απαιτήσεις της AIDCP.

Όπως γνωρίζει καλά το Αξιότιμο Μέλος του Κοινοβουλίου, ούτε η Ισπανία ούτε η Κοινότητα είναι μέλη της οργάνωσης αυτής και, ως εκ τούτου, αυτό στην πράξη σημαίνει ότι οι Ηνωμένες Πολιτείες δεν διατίθενται να δώσουν σχετική άδεια μέχρις ότου επιλυθεί το θέμα της συμμετοχής στην IATTC. Η Επιτροπή είναι της γνώμης ότι η διπλή αυτή απαίτηση της συμμετοχής στην IATTC και της εφαρμογής συστήματος εντοπισμού της προέλευσης και επαλήθευσης τόνου βάσει της AIDCP είναι αντιφατική.

Έχουν πραγματοποιηθεί επαφές με τις Ηνωμένες Πολιτείες σε πολλές περιπτώσεις για το θέμα αυτό. Η τελευταία επαφή πραγματοποιήθηκε κατά τη διάρκεια των διμερών διαπραγματεύσεωνψηλού επιπέδου με τις Ηνωμένες Πολιτείες τον Ιούλιο του 2001. Οι Ηνωμένες Πολιτείεςποσχέθηκαν να εξετάσουν περαιτέρω το θέμα αυτό και η Επιτροπή διεξάγει επί του παρόντος διαβουλεύσεις με τις αμερικανικές αρχές για την επίλυση του προβλήματος αυτού.

Η Επιτροπή δεν είναι ενήμερη για οποιεσδήποτε ζημίες, τις οποίεςπέστη ο σχετικός ευρωπαϊκός κλάδος λόγω του εμπάργκο αυτού και, ως εκ τούτου, δεν είναι σε θέση να λάβει οποιαδήποτε μέτρα αποκατάστασης. Ωστόσο, δεν αποκλείεται η Επιτροπή να εξετάσει την αμερικανική αυτή πολιτική ως περιοριστικό μέτρο του εμπορίου στο πλαίσιο του Παγκόσμιου Οργανισμού Εμπορίου (ΠΟΕ).